钦定古今图书集成/方舆汇编/职方典/第1203卷 > 长沙府山川考二 府县志合载
## 钦定古今图书集成/方舆汇编/职方典/第1203卷 > 长沙府山川考二 府县志合载

浏阳县

孙隐山　在县治东门外。唐孙思邈栖隐炼丹之所。上有洗药泉、炼丹崖。旧《志》云：“崖石上有药丸，道人取而食之，下即昇冲观。”

巨湖山　在县治西关外。三峰鼎峙，中有巨湖，其深莫测，虽大旱不涸。旁有井源百尺，下有别驾祠，即易雄所居。《一统志》作“大湖山” ，今俗名西湖山。山上有塘，即湖也。上有包拯殿，距县仅二里许。

大围山　在东乡第一都，距县一百五十里。一名首裨山。山顶有白沙湖，又名玉泉。流分四派：一为浏水，一入岳之平江、一入江西之万载、袁州之分宜。其山广袤五十里，今陟其地者尚未近百里。冈峦围绕，盘踞四县，因名“大围。” 上多庵院，霜雪盛时，鹿兕卧于篱檐，土人因而取之。今俱废。

七宝山　在东乡第七都，距县七十里。其山在昔产铅、铁、硼砂、青矾、胆矾、土黄、针石，故名七宝，又名小尖山。明洪武十七年开设铁冶炼造官铁办不及额。洪武二十八年奉“工部” 各字六百五十一号勘合革除。时称乡官周干建言，咸感之。今他物俱不产，惟铁稍有土人采炼不禁，然铁顽软不可用。

望夫山　在东乡，距县三十里。其山树叶有小眼如针刺。世传有士从征，妻与姑并处，每登山瞻望，以针刺叶，叶至今生眼如针刺然，故名。后知县苏志皋绘图作歌以表之。

姬山　在东乡南，宋时邑人汤思退号姬山。今《汤氏传》有思退小影，云“姬山遗像。”

霜华山　一名“石霜” ，在南乡三十一都，距县八十里。南接醴陵，北抵洞阳。上有飞来塔、虎爬泉，左揪柏、盐醋井。山峻水激，触石喷霜，故名。南宋刘锜过之，有诗载《艺文》。

猿啼山　在县城浏水南。唐裴休读书此山，尝闻猿啼，因以名。山旁有隐相台，即谓裴休隐此台。下有哑蛙池，俗传休读书于此，恶蛙声，以砚投之。今池无鸣蛙，水有墨痕。其山即儒学。前文峰，知县苏志皋恶其不耸，植树以昇之，去后为民所伐。形家云“立塔于上，文峰可振。”

天马山　，在猿啼山侧，学士欧阳悬作《赋》以咏之。今悬之子孙尚住山之麓，近无存者。

六龙山　在南乡第四都，距县五十里。顶有石崖，下有九洞，总名曰石灰洞。深曲莫测，洞有石门，内有石床，有龙爪痕、仙人迹。池水清盈不竭。山耸六峰，如龙蟠然，故名。世传云雾杨仙人隐此修炼。

七娘山　在北乡四十五都，距县八十里。其山峻削参天。世传昔有七女修行此山得道，后因立庙，土人有疾者祷之。

道吾山　在县北西乡二十五都，距县十里。发脉大围山，东连宝盖，西接洞阳，南作县治。岩溜高百尺，经络四十四曲。内有龙湫石池，上列七十一峰，状若莲花，又名莲花峰。旋绕似屏，泉水四出，汇于龙湫。有龙王庙，自湫而上，反平宽衍沃，垦田数十亩，虽旱不害。登眺其上，分明一乾坤也。其龙湫四时常溢，岁旱祈求有感。唐宋元皆有封号，凡游人韵士莫不愿览胜焉。

北岩山　在县北六十里。

黄冈山　在县南三十里。

小尖山　在县东七里

石桂山　，在县东北一百六十里。

石柱峰　在北乡三十五都，距县一百里。其山尖削如柱，壁立万仞。风高气冷，草木不生。水流二派，一入本境，一泻岳州之平江。顶有石殿、石神樱桃树，人谓至今常雷神扫殿，名曰石柱灵峰，又名樱桃观。有井深莫测，水极清冷。明嘉靖二十七年，县丞李潜名其泉曰“百汇。”

云峰台　在北乡三十八都，高八百丈，上有寺，山人朝谒。山腰有井，泉不竭。

黄冈岭　在西乡三十四都，距县三十里。上有龙湫。故老云：“昔枫梓大仙隐此种桃。” 立有祠庙。岁旱祷雨立应。

焦溪岭　在北乡三十八都，距县二十里。其岭上下十里，为郡县必经之冲。峻崖险阻，行者苦之。顶之上有飞仙古井、石亭、风门洞口。岭北之中有石泉清洁。明嘉靖十六年，巡抚顾璘过之，委邑人周文郁修之。郁委己资，鸠工凿阶级，置息亭。登者义之。明崇祯初年，邑民黎九思复捐资修砌砖路，路愈加宽，阶级愈觉分明，人更称便。

芦洞岭　在东乡十七都，距县七十里。北抵岳之平江，西连崖山，南接宝盖，高千尺，径路一十八湾。峰岭插于云雾之中，日昃乃见。楚天云雨，拟诸“巫峡” 云。

长流岭　在南乡二十九都。其岭起伏二十馀里，无人烟水食，途有不虞，非数十人不敢过其界。

高浒尖　在东乡十八都高埠冈中。冈纵横五里许，突耸孤峰，图尖数十丈，呼为“山笋” ，故名。天岩寨　在东乡十六都，高山大岭，悬崖险石，可容百人，即明洪武初邑人瞿文立立寨保障山也。

西山寨　在县治水西。二山夹峙，一峰高耸。山无麓，攀跻莫施。顶有水，久暂可处。

龙虎寨　在西乡三十三都。二山相连，一盘一踞，状若龙虎，故名。昔张荣保障立寨，恃此险也。大光洞　在东乡十八都，距县七十里。北抵豫章，西接巴陵。峰峦叠翠，石泉骏驶，一邑奇观。《一统志》作“大光山。”

宝盖洞　在东乡十七都，距县六十里。群山拱立，上大下小，状若张盖，故名。《一统志》作“宝盖山。” 洞阳洞　在北乡五十四都，距县六十里。其洞向南，南则曰阳，故曰洞阳。道书所谓“第二十四洞天。” 隋甯刘二真人开山栖隐，唐孙思邈于此炼丹。上有孙真人读书崖、朝斗石、炼丹鼎。旁有石岩，岩前有物如丹药，世传思邈所遗。山涧有潭湫，水流入洞中半里许，石窦引光，所谓丹丘。按《离骚》“仍羽人于丹丘。” 注云：“丹丘石洞遥明之处，沙石朗然，内有龙象石痕。” 又云：“有病龙于兹，思邈疗之。” 隋大业敕赐洞阳隐真观，又赐洞阳书潭之府，今额不存。《一统志》作洞阳山。

山坪洞　在东乡第九都，北亘芦洞，南接高浒。草丰林茂，水秀山清，人迹罕稀，山崖峻拔，识者有绝尘之思。

大西洞　在东乡第八都。山深土辟，居者多于山腰，行者皆于山足。日见人物高处，暮见火光半落，人谓之“小西湖。”

石马洞　在东乡第三都界，抵豫章之万载。洞阔土肥，水田百亩，虽旱不竭。洞有巨石如马，有神灵气。洞民好斗，每刑物以赛之。

枫林洞　在东乡第八都。拱带大西，深山长谷，又名“枫林坑。” 其间地辟土沃，居民稠密，内多乔木，凡采取者往焉。

古风岩　在东乡第十都，距县五十里。岩邃数十里，与毛公岩、白石岩相通。中有佛床、钟鼓、棋枰、桥梁石柱皆白石生成。岩中黑暗，明火可照。沟水内流，伏隐本洞上桥瓴下至。洞口复出，灌田百馀亩。又名曰“仙人洞。”

白石岩　在东乡。世传萧天仙在此修行，忽一日晡时，有白气如云上升，石气盈溢，四时不涸，旱祷有感。

弄光岩　在北乡，距县八十里。峰皆异石，浑然天成。上悬一石，横出若舟，名曰“仙人座” 也。岩穴弯曲无涯，内有罗汉龛、孙真人丹灶。仙人石　在县西八十里。

渭水　，出大围山，有二脉，名大溪、小溪，至二十都合流，经县前入湘。

清渭水　在南乡二十七都，至县南浦子港口入湘江。

贺家湖　在县邹婆桥。湖宽百亩，春水涨溢，渔人获利。

浏川　，其源二，俱出大围山，一自东乡十一都大溪流出，一自第一都小溪流出，至二十一都会合，横过县注西入湘。《一统志》作“浏水。”

“渭川　” ，自南乡第十七都流出南市，至浦子港合浏注而入湘。

济川　在县治东，孙隐山之左。其源出道吾，今洗药桥港是也。过桥入浏，世传孙思邈洗药于此川。

淮川　在县治西，其源亦出道吾，今龙津港是。

也。近民障水为碓代舂。

中洲　在县学前水中，其形拱西。明《洪武旧志》载谚云：“中洲过学前，浏阳出状元。”

余家洲　在县西水中。其形拱东，与中洲相望，人藉其势障水。两岸各为碓以代舂，今废。犹名其地曰“车碓。”

盐米洲　俱在西乡二十四都曲茶滩下。水中谓其砂细为盐洲，砂粗为米洲。故老云：“视其高低大小，可占一年盐米之贵贱。”

双枫浦　，《地理图经》载《翰墨全书》，又名“青枫浦” ，在浏阳。今考其实，即枫浦。《渔樵》是也。杜甫过之，有诗。

清风浦　在县前

玉泉　在县东南大围山上。

药井　，在孙隐山洗药桥下。孙思邈炼丹此山，有泉出于老树穴中，清沁可佳。思邈取以洗药，故名药井。《一统志》作“洗药井。”

义井　在县治西。其水重于他井之水，铜壶刻漏，取之为则，又名则泉。《一统志》作“逸则泉。” 古井　，在县治前十字街。

飞仙井　在焦溪岭上。飞仙古井，学士欧阳悬有诗，今不传。旧《志》云：“明洪武初，志城井十八处，今现存五六，馀无可考。”

醴陵县

凤凰山　，在县西五里，与梧桐山对峙。《传》云：“凤凰非梧桐不栖，非醴泉不饮” ，故二山对峙，如醴泉之两翼。

龙山　在治南二十里，有龙洞，上有仙人棋石。梧桐山　在治东五里，凤凰山对峙。

东山　在县东，上有凤凰台。

岚紫山　在治东八里。常有紫气，故名。

西山　在县西五里，一名“靖兴山。” 唐李靖驻兵于此。石壁上有靖像，山有红拂墓。

莱山　：在治北三十里。旧有“莱山书院” ，世传吕祖谦曾讲学于此。

丁仙山　在治南七里。上有石坛，世传丁令威得道处。成化间，道人姚安祥刱为观。山下有龙，岚气笼罩山顶，三日必雨。明知县谢缉诗：“重叠青山鸟道通，仙家身在翠微中。蟠桃花发千年树，瑶草枝含五色丛。数载残棋深院里，一声长笛玉楼东。我来世事浑忘却，便欲乘云访穆公。” 青云山　在儒学后，旧有梯云阁，故名。

尚宝山　在县东六十里。

章仙山　在治北七十里，一名彰龙山。《道书》“七十二福地” 之一。相传臧真人得道处。后误“臧” 为“章。” 周谔诗：“山拓地形高北斗，天留砥柱镇寰中。肩摩云汉三千界，目极潇湘几万峰。烟雾横空银汉漾，星辰在手玉霄通。振衣节概心还烈，脱屣工夫见未融。古殿久虚春草没，石骸犹在野苔封。道人索笔图经始，赋此因资” 一篑功。石笋山　在治东七十里。峰势极尖，壁立如笋，故名。

孙锺祖山　在治东三十里，地名瓜畬。世传此即孙锺种瓜处，祖即葬此，墓无存。周谔诗：“昔贤生计此栖迟，何事东风起叹悲。蔓绿似寻人去后，瓜黄空待客来时。山光映处名犹在，莺语声中思岂知古路至今千载旧，惟馀绿草绕湘涯” 胡道仙山　在县南四十里，有胡姓者修炼于此，故名。山势亦奇。唐寅诗：“踏石跻藤到此峰，恍然身在五云中。井参咫尺攀援易，物象森罗眼界空。晴晓日从山下出，夜深僧击月边钟。壶天甲子千秋练，未许仙源路易通。”

君子山　在县西南七十里，与五凤山并峙。世传自南岳山来。山面朝岳，谓不背本，故名。邑人曹之璜有《记》。山有真武祠。

三峰山　：在治东北三里，数峰如障屏。

小沩山　在县东三十里。众山环绕，湍流中出。宋易袚扁之曰“小沩” ，即《道书》第三十洞天。上有卓锡泉。

玉仙山　在治东三十里。相传王乔炼丹于此。上有三空洞，各有丹灶、石床、石臼。唐开元时建，惟白云洞微明。极处有小溪，隔不可渡。上有登真观，太宗赐飞“白” 字，创御书阁。

吉仙山　在县西二十五里，即老爷山。高峻广袤，吉仙曾修炼于此。

明月山　在治西南六十里。上有白石，如明月，照农夜耕。宋政和中，取石置长沙明月池上。今皆不存。又有杉仙洞、灵台岩、龙须滩，即明月石所出处，时旱祷之。

白云山　：在治东六十里。山势屹峻，云气常覆其巅。

南紫山　：在治东五十里。

五凤山　，在县西南六十里。其山罗列高耸，形类五凤，上有真武祠、天花台。

白鹤山　，在治北三里，上有观。世传昔有仙人寓此，遗三鹤，更不他适，或啄于田，或巢于树，可见而不可即。

建安山　：在治北十五里。传呼“油尖寨” ，卓立挺秀。元乱，居民立寨于上。

太平山　：在治东三十里。盘旋绵亘，崎岖峻绝。白云泉涌如瀑布，环结道庵，常有云气上覆。岁旱可祷雨。

玉屏山　在县南五里，旧名金龟岭，下有金龟泉。儒学“宾山” ，即此。

姜岭　在县北二里。列联如嶂，左有白鹤观，右有凤凰山。相传蜀将姜维驻兵于此。

仙霞岭　在县北四十里。常有云霞护之，故名。佛子岭　，在县东八里，上有洞泉。碁石，亦名“观音石。”

寨子岭　在县正北二里，与姜岭联峙。世传昔人避乱于此，为“邑嶂山。”

云峰岭　在县南六十里，与五凤山对，高耸插云。

玉插岭　在县西南三十五里，俗名“鱼丫岭” ，并插云霄，故名。下有白云观。

观音岩　在治西三十五里。石山突兀，覆岛如屋。昔人以其似普陀岩，立观音祀之。以石为瘠，以木瓦接之。回廊栏槛皆近树杪，花果伸手可摘。岩上有真泉，其味如蜜，邑之胜境也。石燕洞　在县西南五里。内可容数十人，石燕每藏于内，故名。周谔诗：“县南惟有洞中闲，石燕飞栖任往还；春去何方寻旧垒，秋来此处托” 深山。

城冈洞　，在县北五十里。

桃花洞　：在治东三十里，即桃花涧。

水帘洞　在县西南七里，又名西谷水。从石上顶流下，洞口如帘。周谔诗：“风来西谷送泉声，一派泠泠出远汀。俨若水帘当洞出，却疑挂在醉翁亭。”

河川小洞　在县东七十里。

三狮洞　在县东三十里。其形如狮。中有三洞，溪流不绝，白云洞微明。昔人避乱于此。石壁上勒有诗句。石床、石枕俱在，世传为龙所居。御史周簋诗：“鸿濛何代耸危巅，腾跃三狮啸碧天。柱石巉岩回日月，林峦濛密隐风烟。絿缨稳抱云霄里，鬃鬣斜分紫翠边。仰止高山多逸兴，徘徊深处一掀髯。”

金牛洞　在县西西山之左，泉如瀑布。《西山记》载：“九曲池在此。”

棋盘石　在县东三十里。

天书石　在县西五里。“醍醐泉” 在凤凰山天书石畔，今石尚存。

横江石　在县西七十里。巨石横亘中流。仙碁石　在治东五十里。四山无石，惟一石独立道旁，世传王子晋围棋处。旧有聚仙亭，今废。象石　在县西九十里大石沩之下。其石蹲踞如象，在江滨旧驿，改废。

覆磬石　在县西北十里，状如覆磬。周谔诗：“谿上常闻古寺钟，馀音耿杳杳度深松。石如覆磬由元气，那得清声过远峰。”

笏石　：在姜湾下。有石峻削独立，势临江浒，古云“石笏” ，代出京宦。

巾石　在县西二里，形如巾。

金鱼石　在县东三十里江滨。石山上有鱼形三，其一俨然，其二略有头尾，色赤黄不变，馀石皆黑。或云“角鲤浦溯流而上，至失鲤，不见显迹于此。”

三刀石　在县东二里许。旌阳斩蛟试剑于此，上有三刀痕。

顺王坪　在县南十里

丁家坪　在县东二里。世传丁隽家世于此。巢劫坪　，在治北六十里。世传黄巢败走雪中，反行入大福寺，捕者见其迹，出外得脱，复集馀众入。中有一山平衍，谓之“将台” ，两溪绕流出口，隘如一门，多水碓迹，后有掘得窖者，藏有兵器。渌江　东出安城乡安陵山，西北流至漉浦，入于湘。古称“漉水” 、漉、渌声相近。

双江　在县东三十里。萍、浏二水流入于渌江。庄埠江　在县东二十里，源出桃花涧。

铁江　，在县西三十里。《攸、萍》合流入渌江，其石多黑，故名。

失鲤浦　在县东十五里。《角鲤》溯流而上至浦。

不见因名

渌浦　在县西九十里，即今渌口姜湾姜岭下，自小沩山三十六折经县北，过江椿桥入于渌江。

靖兴潭　在县西金鱼洲下，以李靖名。

企石潭　在治西十五里。俗传角鲤至失鲤浦不见，人皆企石望之，故名。下有深潭，龙藏于内。沈潭　：在县南三十里。感应最灵。

乌龟潭　：在县东二十里。有龙气。

小石沩　在县西九十里渌口。下有潭，深绿如墨。

大石沩　在治西百里，象石之上。渌、衡二水合流会于此，有深潭，值大风不可渡。

昭陵滩　在治西南九十里。怪石屹立，水势汹涌。

化龙滩　在县南四十里盐山寺，钟化龙从此出。

姜湾　在姜岭下，小沩山三十六折，经县北，过江椿桥入渌江。

状元洲　在县治前。谶云：“洲过县前，即出状元。” 见《一统志》，即八景之一。

金鱼洲　在县西南渌口桥下，形如鱼。《八景》之一。

龙窟洲　在县西南十里，有深潭，龙藏于内。“醍醐泉　” 在治西五里凤凰山天书石畔。味甘香，因名。

醴泉　，在县北五里。味甘美，可以愈疾，灌田千顷，水旱祷之有应。

渌水池　在学前，其水涌自池脉，如丝如雾。用白器入水，酌而澄之，其色深绿，可以书字。每出，则科试中隽者多传。嘉靖戊子，水出，中一解两魁。宋里人杨大异记之。

角鲤池　在县东三百步。宋天圣中，丁少连侍母观网鱼，得大鲤，命脍之。庖人惊报鱼顶生角，时鱼已溃。连祝曰：“鱼若变化当再活。” 试之水，圉圉如初，遂放于清石潭。卢载作《送角鲤文》，因以名池。池迹见存于城隍庙之左。《父老传》云：方鲤之初放也，溯流而上，至失鲤浦，不见显迹于金鱼石。

洞井　在县东《瓜畬》。

三眼井　在治东按察司前。

义井　在大街

香水井　在治东，城隍庙右。

益阳县

白鹿山　在县西南。下有龙湫，苍岩古木，清绝可爱。唐裴休讲道于此，有白鹿御花出听。宋杨亿诗：“滨江水急鱼行涩，白鹿峰高鸟度迟。” 五溪山　，在县西北五十八里。一名军山。吴潘濬讨五溪蛮，营兵于此。

龟台山　在县东南二里。相传吴鲁肃驻兵处。小庐山　在县南六十里。旧名青修。上有香炉峰、瀑布泉。宋张栻诗：“峰势香炉直，溪流峡水潺。居然一兰若，唤作小庐山。”

四方山　，在县南七十里。

浮丘山　在县西百里。峰峦倚伏，亚于南岳。顶有石亭，相传刘宋时浮丘子炼丹处。

九冈山　，在县西二百里。九峰如简，屹立武潭津上。

科举山　在县西五里。邑人雍锺善梦登此，遂得第。

子良岩　在县西南一百二十里。宋子良隐处。中有悬岩巨石，清流湍激。

梓梁岩　在县西南九十里。桃花水出焉。滨江　在县西南，源二：一出溆浦，一出新宁，至武冈合流东下，迳宝庆府境五百里，至益阳，过沅江，入洞庭。《水经注》曰：“湘水左会小青口，澬水也，谓之益阳江。” 按澬水出零陵都梁县路山，即今武冈州也。又东北出益阳县，其间迳流山峡，名为茱茰江。乔江　去县八十里，澬江分派，流经长沙乔口。桃花江　，在县南六十里，澬水所经流者。马良江　，在县北三里。蜀将马良于此饮马。东湖　，在县东南七十里。

凤凰湖　在县东五十里。

大汾湖　在县东南七十里。

茶湖　在县东南七十五里。

天星湖　在县东南十里。

清水潭　在县北七里

白鹿潭　在县西南一里白鹿山下。

关濑潭　，在县西南五里。关羽镇荆州。吴遣吕蒙取桂阳、长沙、武陵，羽争之，吴使鲁肃屯益阳。

《拒羽》即今青泥湾关羽潭。

黄花潭　在县东三十里。

刘公潭　在县东二里

西溪　出子良岩下，北流杨花港，四十里入澬江。

泥溪　出安化县界，北流五十里入澬江。占溪　出七夫山下白水溪，东北流三十里入澬江。

《志》：“溪　出黄泥头，过石笋三十里入澬水。” 白水溪　，在县西北一百三十里，二山环合，一溪中出如练。

泉溪　在县南六十里

庆洲　在县南江心。谚云：“庆洲露一拳，澬阳出状元。”

青龙洲　在县南五里

汾湖洲　，在县东七十里。

鼻洲　《水经》云：迳乔口戍南。又西北，上鼻水自鼻洲上口受湘西入焉，谓之上鼻浦。乔水南北与下鼻浦合，水自鼻洲下口，首受湘川，西通乔水，谓之下鼻口。乔水又西北，右屈为陵子潭，东北流注湘，为陵子口。湘水自乔口戍东，又北，右会鼻洲，左合上鼻口，又北右对下鼻口，又北得陵子口。

鸭子洲　在县西二里

槎洲　在县西六里

西湾　在治南二里

沙堤头　在县东十里

蓝溪堤　在县东南二十里。

湘乡县

东台山　在县东十里。一名凤凰。南连华盖，下瞰涟水，上有平石若台。又建有玉皇楼、祖师殿。重九，邑人登高于此。宋县宰王汾诗：“但知落帽临风醉，未必龙山胜凤山。”

石鱼山　在县西南十里。取石凿开，鱼形宛然。有石鱼庙，今废。《南越志》云：“石鱼山下多元石，石色黑而里若云母，发开一重，辄有鱼形，鳞鳍首尾，宛若刻画。长数寸，鱼形备足，烧之作鱼膏腥，因名。”

岳龟山　在县西南三十里。顶有石龟，大如屋。北有莲花峰。

韶山　在县西北四十里。《县志》云：“舜南巡狩，二妃寻至此，奏韶乐，引凤凰飞下，故名。” 原有凤音亭。或云：西有三峰，绵亘五百，湘潭、湘乡、宁乡诸山皆其麓也。韶氏三女于此升仙，有凤凰衔书至，因以名亭。

仙女山　，韶氏三女于此升仙。三峰尖耸，状若诰轴，接连韶山，绵亘百馀里。湘潭、宁乡诸山，皆其支也。

石山　：俗呼石山仑。在治西三十里。与仙女山对峙。

钵盂山　在治南三十五里，上有巨石如钵盂。湖峒笔架山　在治西百四十里，其下有仙人城、世家坟墓。

梅龙山　，在县西南百里。西南有梅布水，又与龙山相望，故名。山有梅龙岩，水喷如雪。

万岁山　：在治西三十里。即万岁寨。

葛仙山　在治北八十里，高插云汉，上有丹灶、洗药池，相传葛仙翁炼丹处。

上麓山　，在县南五十里衡山之足。

蟹山　在县西一百二十里，顶有泉，名“蟹泉。” 芭蕉山　，在县南二十五里。南望岳峰，北临治邑。

珍涟山　，在县西一百八十里，与龙山对峙，涟水别支出其下。

南木山　在县西二十里，俗名“钓山。”

饭箩山　在县西七十里。

黄巢山　在县南九十里。相传巢曾驻兵跃马于此。

白鹤山　在县西北六十里。廖真人升仙处。灵羊山　，在县西南三十里。其状如羊。

茄护山　，在县西六十里。顶有巨石，如人抱子，俗呼抱子石。

区山　在治西南一百六十里。昔有区姓者隐此，故名。

喦前观音山　：在治西一百三十里，山如懒坐观音。

黄龙山　在治西南一百六十里，为衡、邵界。山蟠蜒如龙，乃南岳衡山之少祖。其下松竹茂密，避世者结庐而居，湘、衡人士多有就而问字者。龙山　，在县西一百八十里，山巅有池，池多鲤鱼，常有烟霞，相传以为龙所居也。涟水出其下。

连亘数百里，踞湘乡、安化、新化、邵阳四县之域。矗立高耸，环湘二百里外，望之如阵云浮碧。贞女山　，在县西北九十里，一名褒忠山。相传贞女于此修道，以宋末刘荣叔死难于此，改名褒忠。今有上下二禅院，照初禅师建道场于此，著《山居诗》百首。

车架山　：在治西南九十山。莲冠道人夏汝弼避世游此。

铜梁山　在治西南八十里湘潭界。山顶飞瀑布如雪练挂空，上有铜梁寺。

莲华山　在治西百二十里。上有三角寨，为唐时刘君大洞得道处。每风雨辄闻金鼓声。望岳峰　，在县东南九十里，与南岳祝融峰相对望。

范铎峰　在县东南十五里，三峰秀耸，众山环列。五代时，范铎隐此。

白石峰　：在治南一百里，山多白石，与荆紫相对。

石柱峰　在白石之右，云溪寺后，巨石特起如柱。

天井峰　在治西南，顶上有泉一泓，四时不竭。文笔峰　在治南九十里，孤石屹立，如笔尖之秀。

太平峰　在县南三十里。孤峰擢起，与太平寺相对。

荆紫峰　在县南百里。孤峰特起，苍翠丛叠，旧名“金紫” ，以日初出时金紫烂然，因名。与白石相对，无学幻禅师建庵其上，改今名。别有上金紫峰，在衡阳界，高邃青葱，亦有兰若。

四角峰　山有云归寺

莲花峰　去县东南三十里，其形如莲，周道者立塔修行，岁旱祷雨有应。在石柱峰云汉寺后。狗冢岭　在县北十里驿路侧。古冢累累，相传肇于高辛时。

安抚岭　去县东十里。水萦其下，如碧玉环。相对有大坪，广数里。旧欲于此建邑。

芭蕉岭　去县南二十五里，南望岳峰，北临治邑，其上有市。

司徒岭　去县东七十里。五代时王仝死节处。龙喦　，在治西三十里，岩门高三丈许，门内傍有小龙岩，庭中有龙床、龙枕、佛座、仙桃之类，悬壁处石流白髓若毡，下有水流成科坎者约千数，其形似田，名“千丘田。” 一石悬洞顶中，若牛心，水滴下成金石声，旧传龙所餂者。

弥陀岩　，在云归寺前。高三丈，阔十丈，深远莫测。中有石床、石桌、石凳，俗传仙人炼丹之所。有石泉溢出，遇旱取水有感。下有石沟，有如钟者，如鼓者。取石击之，其音“悠悠” 逢逢然。又有立如狮者，卧如虎者，皆肖其形。

龙洞　在五十一都。绕洞万石簇立。洞中有石，蜿蜒成纹，洞门三重，每进益远，游者难穷。天书石　在县东十里。旧传桓氏飞升处。悬钟石　在县西北五十里，一峰屹峙，与韶山相接。北一峰曰“黄竹岐” ，连亘数百里，下有鲤鱼峰，石如悬钟，故名。

龙磨石　在治西十二里。田中。巨石有龙爪痕，相传二龙相斗砺角石上，因名。

岐石　在治南三里。涟水环流其下，石平如砥，邑人每游于此。

涟水　源自龙山，东流一百三十里，入珍琏山下。水南流九十里，会侧水。又衡岳山水流芭蕉岭，合泉心溪水，西流十五里，与二水会流，绕岐石东过石潭，百里入湘江。

《侧水　》出邵阳界，经定胜寺侧，合诸小溪水入于“涟。”

清陂江水　，源出灵羊山，会云田水，南流入于涟。

鸭桥水　，源出韶山，合沙头水，至瀼田与清陂江仝流，入于涟。

尧塘水　，源出韶山东小界，合为一溪，南流，复折而东入于涟。

湑水　出安化龙安山，奔流数里，有石岩当水泉之心。水入岩中，约流五里许，复有岩洞，分为三穴，复自其中流出，名湑水，东流入于涟。黄竹洞水　出贞女山下，南流至潭市入于涟。温水　出安化界，有二穴，一清一浊，合为一溪，水温煖，因名。合湑水入于涟。旧《志》又称“治西十里亦有温泉。”

荷叶市水　出角峰，经荷叶市南，合小溪木入于涟。

“黄花源” 水　，出贞女山下，南流合“霹雳溪” ，入于。

涟

丰溪水　，出南岳后山，流至芭蕉山下，合泉心溪入于涟。

卷帘水　，涟水出龙山，在邵阳界，别为一源，潆回九十馀里，至定胜江东，侧水市、珠津渡，绕岐石转至学前，汇而为泽。无风而纹自成涟，浮动若卷帘状。前挹县治，东历拓陂石潭市百馀里入湘江。俗云：“水卷帘则科目盛。”

鸣水洞　，在白鹤山下，水自山顶下潭，声振如雷，溅珠飞雪，东北流十五里入湘江。

芳洲　在县东。涟水流迳学前，下有沙洲镇，水口绕于县治镇湘门。

洗笔池　在县北。唐褚遂良以忤武后，贬潭州都督，行部至邑，洗笔池上，后人为立祠。宋邑令赵自胜榜曰“唐大都督洗笔池。” 咸淳间，邑宰赵必稷于池中得断碑，上刻褚公诗。

明月泉　在县东五里铜坑庙前。

明镜泉　在县东南一百二十里，水清如镜。龙慧泉　在治西二里。赵松慧真人居此。虎塘　在侧水之坳，塘头中有泉四十八泓，涌为巨浸，春藻秋莲，芳香不绝，可用小艇游泛。凫鹥鸥鹭，时来游唼，称湘南胜概焉。

芗泉井　在县郭内。水香气如椒兰，酿酒殊胜，合他水则变。南齐时，有水贡，以病民，罢之，立浮屠于上。后江水崩溃，失井所。宋乾道间，邑宰黄良辅改凿于昆仑桥右，盖不泯其迹云。

铜坑井　在县东，距江五里。遇旱祷雨，投以楮币，受则沉，不则浮。元至顺甲戌，州判夏观增躬祷，井中浮一牒，乃延祐丁巳知州贺弼《请雨文》。洪武七年，知县吴显奏封为“铜坑龙井之神” ，有司岁一祭焉。今废。

伏虎井　在县北蒋琬故宅前。至正辛巳，里人龙元正开。

仙人井　在县东凤音亭下。昔桓氏二女登仙洗药处。。